Diari Oficial de la Generalitat Valenciana


Sumari del DOGV 6332, del 13-08-2010 (2010/8676)

Notificació del laude emés per la Junta Arbitral de Transports de València. Expedient número V-323/2009.
--------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8676


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-323/2009. [2010/8676]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transportes Ensama, SL, que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Anna Caballero Costa, Palmira Martínez Ferri, que excusa la seua assistència. Secretària-vocal: Amparo Peris Catalá. Parts: reclamant: Transportes Barrero y Gómez, SL, representada per Mª Rosa San Román Muñoz. Reclamat: Transportes Ensama, SL, que no compareix a l'acte de vista, i és citada a través del Diari Oficial de la Comunitat Valenciana.  
València, 25 de maig de 2010, a les 17.05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-323/09, i es realitza la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es comprova la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través del Servici de Correus es va procedir a la seua publicació en el DOCV núm. 6260 de 05.05.2010.  
Concedida la paraula a la reclamant deixa basada la reclamació en els següents  
Antecedents de fet  
Primer. Es ratifica en tots els motius de la demanda, i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un transport que queda especificat en el text de la factura adjunta a la demanda. El transport es va realitzar des de Montoro (Itàlia) fins a Massalfassar (València). Conclòs este es va presentar al cobrament la factura núm. 298/2008 de 30.05.2009 per un import de 1.948,00 euros.  
Advertit un error tipogràfic en assenyalar la quantia de la demanda, en este acte es rectifica, i l'import real de la demanda és el que coincidix amb la factura pendent de pagament que és de 1.948,00 euros.  
Realitzades diverses gestions de cobrament sense aconseguir-ho és pel que s'interposa esta demanda, i sol·licita que una vegada que siga reconegut el seu dret es condemne la reclamada al pagament de la quantitat total de 1.948,00 euros.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Junt amb la normativa nacional invocada cal aplicar la referida al transport internacional. El Conveni de 19 de maig de 1956, al qual es va adherir Espanya per instrument del 12 de setembre de 1973 (M. d'Assumptes Exteriors, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 5-7-78, al qual es va adherir Espanya per Instrument de 23-9-82 (Direcció de l'Estat) publicat en el BOE de 18-12-82 núm. 203, establix per a qüestions de competència, allò que s'ha arreplegat en l'article 31.1 a). No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament s'aplicaran el Codi de Comerç, LOTT i el seu Reglament i la resta de Normes de general aplicació.  
És determinant la circumstància que ambdós parts litigants són empreses nacionals i amb residència mercantil a Espanya, havent-hi per tant perfeccionat el contracte de transports amb la legislació nacional que invoquem. No hi ha motiu fundat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu "El contracte de transport pot contindre una clàusula que atribuïsca competència a un Tribunal arbitral, a condició que esta clàusula preveja que el dit Tribunal arbitral aplicarà este conveni".   
Abundant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable la presumpció de sotmetiment.   
4. Donada l'absència de la vocal representant d'empreses carregadores que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
5. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Transportes Barrero y Gomez, SL, representada per Mª Rosa San Román Muñoz contra Transportes Ensama, SL, ja que dels fets relatats, documents probatoris i declaracions efectuades s'establix, que s'han realitzat els transports reclamats en les condicions contractuals convingudes i s'ha d'abonar el seu import.   
Per tot això Transportes Ensama, SL, haurà d'abonar a Transportes Barrero y Gómez, SL, la quantitat de mil nou-cents quaranta-huit euros amb huitanta cèntims (1.948,80 €).  
Contra este laude pot exercitar-se l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa davant del Jutjat del Mercantil de València, de conformitat amb el que establixen els articles 44 i 45 de la Llei d'Arbitratge, i 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 8 de juliol de 2010.- El president de la Junta Arbitral de Transports de València: Ramón Escrig Moreno.